Държавен вестник, бр. 67, 2010 г., стр. 127

БРОЙ  67	
Д Ъ Р Ж А В Е Н  В Е С Т Н И К 	
СТР.  127  
РАЗДЕЛ II. СПЕЦИАЛНА ЧАСТ – ИЗИС­
КВАНИЯ КЪМ ЗАДЪЛЖИТЕЛНИТЕ И НЕ­
ЗАДЪЛЖИТЕЛНИТЕ СТРУКТУРНИ ЗВЕНА 
И ДЕЙНОСТИ НА КЛИНИКА/ОТДЕЛЕНИЕ 
ПО КАРДИОЛОГИЯ
Глава 1. Изисквания за общо кардиологично 
отделение.
1. Общи положения
Дейността на отделението е насочена към 
хоспитализация на пациенти:
1.1. със сърдечно-съдови заболявания, ко­
ито подлежат на диагностични изследвания 
(неинвазивни и/или инвазивни) и/или на 
лечение (медикаментозно, интервенционално, 
хирургическо); 
1.2. за наблюдение след инвазивни (интер­
венционални) процедури; 
1.3. след период на интензивно лечение по 
повод на остри сърдечно-съдови усложнения 
и/или след хирургическо лечение;
1.4. със сърдечно-съдови заболявания от 
други извънкардиологични структури;
1.5. за рехабилитационни процедури.
2. Структура 
Общото кардиологично отделение се със­
тои от:
2.1. Стационарна зона (поради спецификата 
на лечебния процес е препоръчително зоната 
да се състои от не по-малко от 30 легла – за 
клиника/отделение от III ниво, и 20 легла – за 
II ниво), чиито основни функционални поме­
щения са стаите за пациенти, разположени в 
непосредствена териториална близост с оста­
налите структури на клиниката/отделението 
по кардиология, и специално осигурен лесен 
достъп до структурите за инвазивни изследвания 
и лечение и за интензивно лечение. Стационар­
ната зона трябва да е изградена при спазване 
на следните условия:
2.1.1. стаята за пациенти трябва да бъде с 
минимална площ 8 кв.м, до нея трябва да има 
достъп пряка дневна светлина, стаята трябва 
да има пряка или непряка връзка със санита­
рен възел; 
2.1.2. едно болнично легло в стаята за па­
циенти трябва да има принадлежаща към него 
площ не по-малка от 5 кв.м, болничните легла 
трябва да са подвижни и между тях трябва да 
има пространство за действия на персонала, 
за движение на пациентите и за манипулиране 
с инструментите и материалите; минималната 
ширина на манипулационното пространство 
трябва да е 70 см;
2.1.3. всеки пациент трябва да разполага с 
лесен достъп до санитарен възел, до комуни­
кационна система (интерком), до източник на 
енергия, локално осветление, до източник на 
кислород с маска.
2.2. Коридорите в общото отделение по 
кардиология са от особено значение за прид­
вижването на пациентите, за провеждането на 
рехабилитационни процедури, те са зона, в която 
е възможно да възникнат спешни ситуации, 
пораждащи необходимост от провеждане на 
реанимационни действия. Поради това е нало­
жително коридорите да бъдат оборудвани със 
специални модули, които трябва да са решени 
така, че да позволяват манипулиране с легла 
или подвижни пациентски столове.
2.3. Други структурни единици, свързани с 
дейността на специализирания персонал:
2.3.1. компютризирани работни кабинети 
за лекарите;
2.3.2. кабинет за медицински секретар с 
място за съхранение на текущия архив; 
2.3.3. сестрински модул, с открит визуален 
достъп до коридора и болничните стаи и ко­
муникационна система с пациентите; включва 
също и сестрински пост;
2.3.4. манипулационна стая;
2.3.5. сестринска сервизна стая със санитар­
ни възли за персонала; не се допуска да има 
общо сервизно помещение за пациенти и за 
служители;
2.3.6. складови помещения – за складиране 
на чисто бельо, стерилни материали, препарати 
за чистене;
2.3.7. отделно помещение за складиране на 
мръсно бельо, отпадъци, подлоги и уринатори 
с възможност за почистването им;
2.3.8. стая(и) за съхраняване на документация, 
медикаменти и консумативи за медицински 
проучвания;
2.3.9. семинарна зала, оборудвана с мулти­
медия и компютър. 
2.4. Структурни единици, свързани с лечеб­
ната и социалната дейност при пациентите:
2.4.1. приемна за спешни случаи като част 
от лечебното заведение – може да бъде решена 
като набор от помещения, за да се осигури 
лесна връзка с клиниката/отделението; състои 
се от част за регистрация и категоризиране на 
болните, част за реанимационна и интензивна 
грижа с площ 40 кв.м;
2.4.2. препоръчително е да има стаи и/или 
кабинет за физиотерапия за пациенти, полу­
чаващи рехабилитационни процедури, като 
не е задължително стаите/кабинетът да бъдат 
териториална част от стационара, допускат се 
стаи в отделени обекти, обзаведени само за 
живеене;
2.4.3. препоръчително е да има дневна стая 
за пациентите;
2.4.4. стая за покойници.
3. Изисквания за оборудване и консумативи
3.1. Специфично лечебно-диагностично ме­
дицинско оборудване: 
3.1.1. сертифициран ЕКГ апарат (1 апарат 
на 20 легла), хартия за запис; 
3.1.2. ЕКГ с монитори за контрол на сърдечен 
ритъм, артериално налягане, SpO2 и темпера­
тура (1 монитор на 6 легла, но не по-малко от 
общо 5 бр. за структура по кардиология от II 
ниво и 6 бр. за структура от III ниво);